บาทเปิด 31.16 บาทต่อดอลลาร์ อ่อนค่าเล็กน้อย
เงินบาทเปิดตลาด 31.16 บาทต่อดอลลาร์ อ่อนค่าเล็กน้อย ตลาดยังรอปัจจัยใหม่-จับตาทิศทาง Flow
2 มิ.ย. 2564

นักบริหารเงินจากธนาคารกรุงศรีอยุธยา เปิดเผยว่า เช้านี้เงินบาทเปิดตลาดที่ระดับ 31.16 บาท/ดอลลาร์ ปรับตัวอ่อนค่าเล็กน้อยจากปิดตลาดเย็นวานนี้ที่ระดับ 31.14 บาท/ดอลลาร์ โดยดอลลาร์ปรับตัวแข็งค่าเมื่อเทียบกับยูโร แต่อ่อนค่าเมื่อเทียบกับเยน ขณะที่ตลาดยังขาดปัจจัยใหม่เข้ามา"บาทอ่อนค่าจากปิดตลาดเย็นวานนี้เล็กน้อย ตลาดยังรอปัจจัยใหม่เข้ามา" นักบริหารเงิน กล่าว นักบริหารเงินประเมินกรอบการเคลื่อนไหวของเงินบาทในวันนี้ไว้ที่ 31.10 - 31.25 บาท/ดอลลาร์ โดยปัจจัยที่ต้องจับตาดูคือ ทิศทางค่าเงินหยวน และกระแสเงินทุนต่างประเทศ